 Nípínlẹ Ògùn, Ọgá ọlọpàá yìnbọn jẹ Àwọn ìdílé olóògbé náà kò mọ ìdí tí olóògbé Agholor fi gbé ìgbésè náà Agbenusọ ilé iṣẹ ọlọpàá ní ìpínlẹ náà, Abímbọlá Oyèyẹmí, sọ fún BBC wípé ọmọ olóògbé Agholor ló fi tó àwọn ọlọpàá létí wí pé bàbá òun ti yìnbọn pa ara rẹ lẹyìn tí ó jí tí ó sì wẹ ni ọjọ Ọjọbọ ní ilé rẹ tó wà lágbègbè Sheraton Estate tí ó wà ní Ìjokò. Oyèyẹmí sọ wípé, Olóògbé tí ó gbẹmí ara rẹ náà jẹ ọgá fún àwọn ọlọpàá pàtàki tí ó ńkọjú ìjà sí àwọn ọlọṣà ní ìpínlẹ Enugu nígbà kan rí. Sùgbọn ó ti fẹhìntì. Àwọn oluwádìí láti ilé iṣé ọlọpàá ti lọ sí ibi tí ìsẹlẹ náà ti ṣẹlẹ láti lo ya àworán ibẹ. A gbọ wípé àwọn ará ilé olóògbẹ náà funra pé ìkan kò ṣe déédé pẹlú rẹ lỌjọrú, ṣùgbọn ó fi yé wọn wípé kò sí wàhálà rárá. Ní ọjọ kejì, wọn sọ wípé bí ó ṣe jí, tí ó wẹ tán ni kó gbogbo kọkọrọ ilé lé ọmọ rè obinrín lọwọ. Àwọn ará ile rẹ sọ wípé lọ bí ó ṣe lọ sí ẹhìnkùle ni wọn gbọ ìró ìbọn. : Ọgá ọlọpàá kan tó ti fẹyìntì tí orúkọ rẹ ń jẹ David Agholor, ti gbẹmí ara rẹ ní Ìjokò ní ìpínlẹ Ògùn. 